OpenLLM-France/wikimedia huggingface dataset:
# La Caure

La Caure Frantziako udalerria da, Marne departamenduan dagoena, Ekialde Handia eskualdean. 2013an 83 biztanle zituen.

## Demografia
### Biztanleria

2007an La Caure udalerrian erroldatutako biztanleak 83 ziren. Familiak 28 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 4 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 35 familiaren etxebizitza nagusia ziren, 3 bigarren erresidentzia ziren eta 4 hutsik zeuden. 39 etxeak ziren eta 2 apartamentuak ziren. 35 etxebizitza nagusietatik 28 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek gela bat zuen, 3 etxek bi zituzten, 2 etxek hiru zituzten, 8 etxek lau zituzten eta 21 etxek bost zituzten. 26 etxek euren parking plaza propioa zuten azpian. 13 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Caure udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 8 |
| 4 | 65-69 | 0 |
| 0 | 60-64 | 0 |
| 4 | 55-59 | 0 |
| 4 | 50-54 | 8 |
| 4 | 45-49 | 0 |
| 0 | 40-44 | 0 |
| 4 | 35-39 | 0 |
| 0 | 30-34 | 0 |
| 8 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 51 ziren, horien artean 44 aktiboak ziren eta 7 inaktiboak ziren. 44 pertsona aktiboetatik 41 lanean zeuden (19 gizon eta 22 emakume) eta 3 langabezian zeuden (2 gizon eta 1 emakume). 7 pertsona inaktiboetatik 3 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean La Caure udalerrian 6 nekazaritza-ustiategi zeuden, 798 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q534572
* Multimedia: La Caure / Q534572
# La Cañada de Verich

La Cañada de Verich Teruelgo udalerria da, Bajo Aragón eskualdean dagoena.
2009ko urtarrilaren 1eko erroldaren arabera 108 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1553963
* Multimedia: La Cañada de Verich / Q1553963
# Kryvyi Rih raiona

Kryvyi Rih raiona (ukraineraz: Криворізький район) Dnipropetrovskeko oblastan dagoen raion bat da, Ukrainako hegoekialde-erdialdean. Hiriburua Kryvyi da. 2021eko estimazioaren arabera, 755.667 biztanle zituen, 5.717,4 kilometro koadroko azaleran. 15 homradatan banatuta dago.

## Lurralde aldaketak

Kamianske raiona 2020ko uztailean sortu zen, aurreko Apostolove raiona, Shyroke raiona eta Sofiivka raiona eta Kryvyi Rih udalerria batu ziren.

## Erreferentziak

* ↑ Euskaltzaindia. 157. araua: Europako hiriak. .
* ↑ (Ukraineraz) «Про утворення та ліквідацію районів» www.golos.com.ua (Noiz kontsultatua: 2022-02-24).
* ↑ (Ukraineraz) України, Міністерство розвитку громад та територій. (2020-07-17). «Нові райони: карти + склад» Мінрегіон (Noiz kontsultatua: 2022-02-24).

## Kanpo estekak

* Datuak: Q103820557
# Kryždirbystė

Kryždirbystė Gurutzeak egiteko arte tradizional lituaniarra da. Aldareak eta gurutzeak egitea Lituaniako kulturaren zati garrantzitsua da. Lituaniako bidegurutze tradizionalak erlijio katolikoaren zati dira jendearentzat, eta hainbat iturrien arabera, kristautasunaren aurreko kultura zahar bati lotuta daude; kultura hori askoz ere luzeagoa da, eta lotura dute mundu paganoko zuhaitza adierazten duten oroitzapenezko zutoinekin. Lituania XIX. mendean Errusiar Inperioaren parte bihurtu zenetik, gutxi gorabehera, gurutzatze horiek lituaniar herriaren sinbolo bihurtu dira. Gurutzeak haritzezko zurez tailatzen dira, eta batzuetan burdinazko elementuak ere izaten dituzte. Kryédirbiai izeneko artisauak herrialde osoan zehar bidaiatzen dute.Lituaniako gurutze-artisau ezagunena Vincas Svirskis (1835-1916) autodidakta da. Haren gurutzeak, Lituaniako erdialdean ikusi ondoren, museo nazionaletan gordetzen dira.
Kryždirbystė lituaniarra Gizateriaren Ahozko Ondare eta Ukiezinaren Maisulan gisa Unescok 2008an aukeratu zuen Gurutzeen sorrera eta sinbolismoa izenarekin.
Adomas Varnasek bere Lituaniako gurutzeak liburuan (Lietuvos kryéiai, 2 liburuki, 1926, Kaunas) dokumentatu zuen kultura-adierazpen hori.

## Erreferentziak

* ↑ Cosmology of the Ancient Balts. The concept of the World-Tree. .
* ↑ La creación y el simbolismo de las cruces. unesco.org.

## Kanpo estekak

* Datuak: Q492306
* Multimedia: Crosses in Lithuania / Q492306
# Krzanowice udalerria

Krzanowice ( (Audio·info)) Poloniako Silesiako voivoderriko landa-hiri udalerri bat da, Racibórz barrutian kokatuta. 47,2 km²ko azalera du eta 2017ko datuen arabera 5772 biztanle zituen.

## Kanpo estekak

* Udalaren webgunea
* Datuak: Q553607
* Multimedia: Gmina Krzanowice / Q553607
ieaSilesiako voivoderriko udalerriak :
# Kryzhanovskita

Kryzhanovskita fosfato motako minerala da eta phosphoferrita taldearen kidea da.

## Ezaugarriak

Kryzhanovskita fosfato mineralaren formula kimikoa hau da: ${\ce {(Fe^{3+},Mn2+)3(PO4)2(OH,H2O)3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Kryzhanovskite: Mineral information, data and localities.» www.mindat.org (Noiz kontsultatua: 12-05-2019).
# Krzczonów udalerria

Krzczonów Poloniako Lublingo voivoderriko landa-udalerri bat da, Lublin barrutian kokatuta. 127,95 km²ko azalera du eta 2017ko datuen arabera 4536 biztanle zituen.

## Kanpo estekak

* Udalaren webgunea
* Datuak: Q2291444
ieaLublingo voivoderriko udalerriak :
# Krzepice udalerria

Krzepice Poloniako Silesiako voivoderriko landa-hiri udalerri bat da, Kłobuck barrutian kokatuta. 78,94 km²ko azalera du eta 2017ko datuen arabera 9239 biztanle zituen.

## Kanpo estekak

* Udalaren webgunea
* Datuak: Q553535
* Multimedia: Gmina Krzepice / Q553535
ieaSilesiako voivoderriko udalerriak :
# Krzemieniewo udalerria

Krzemieniewo Poloniako Polonia Handiko voivoderriko landa-udalerri bat da, Leszno barrutian kokatuta. 113,19 km²ko azalera du eta 2017ko datuen arabera 8393 biztanle zituen.

## Kanpo estekak

* Udalaren webgunea
* Datuak: Q554625
* Multimedia: Gmina Krzemieniewo / Q554625
ieaPolonia Handiko voivoderriko udalerriak :
# Krzeszowice

Krzeszowice Poloniako udalerria da, 9.942 biztanle dituena.

## Kanpo estekak

* (Polonieraz) Udalaren webgunea.
* Datuak: Q146509
* Multimedia: Krzeszowice / Q146509
# Ladinia

Ladinia :
| Ez da estatua ||
| Bandera ||
| Hiri nagusiak | Val di Fassa (Fascia) Trentinon, Val Gardena (Gherdëina) eta Val Badia (Gran Ega) Bolzanon, eta Livinnalongo (Fodom) eta Ampezzo (Anpezo) Veneton |
| Eremua | 1.200 km² |
| Dirua | euroa |
| Herritarra | ladiniar |
| Hizkuntza(k) | ladinoa, italiera, alemana |
Ladinia Alpeetako lurralde bat da, Italiako Belluno, Bolzano eta Trento probintzietan kokatua.
Ladinia ladiniarren lurraldea da, ladinoa mintzatzen dute biztanle gehienek, alemanarekin eta italierarekin batera. Gizatalde horrek herrialdearekiko atxikimendu handia erakusten badu ere, Ladiniak ez du inolako onarpen instituzionalik.

## Lurraldea

Ladiniak 1.200 km$^2$azalera du, eta Dolomita mendien inguruan dago. Ladinia bost ibarrek osatzen dute, ibar horiek dira herrialdeko banaketa geografiko naturala: Val di Fassa (ladinoz: Fascia) Trentinon, Val Gardena (ladinoz: Gherdëina) eta Val Badia (ladinoz: Gran Ega) Bolzanon, eta Livinnalongo (ladinoz: Fodom) eta Ampezzo (ladinoz: Anpezo) Veneton (ikus mapa).
Administrazioaren aldetik, Ladinia Italiako bi eskualdetan banatuta dago: Veneto eta Trentino-Adige Garaia eskualdeetan, alegia.
Halaber, 18 udalerrik osatzen dute Ladinia.

## Kanpo estekak

* (Ladinoz)(Italieraz)(Alemanez) Ladiniarrei eta haien lurraldeari buruzko webgunea
* (Italieraz) (Alemanez) Ladinia.it
* Datuak: Q542272
* Multimedia: Ladinia / Q542272
# Ladiniar

Ladiniarra, denbora geologikoaren eskalari dagokionez, Triasiko aroaren bigarren garaia izan zen Triasiko Ertaineko azken garaia da. Garai hau duela 237 milioi urtetik duela 228 milioi urte ingururarte hedatzen da. Ladiniarra Anisiarraren ondorengo eta Goi Triasikoko lehen garaia izan zen Karniarraren aurreko garaia izan zen.

## Kanpo estekak

* Datuak: Q726791
# Ladino (erretorromaniera)

    Artikulu hau Alpeetako hizkuntzari buruzkoa da; beste esanahietarako, ikus «Ladino (argipena)».
Ladinoa edo ladiniera (ladinoz eta latinez, ladin; italieraz, ladino; eta alemanez. Ladinisch) erretorromanieraren dialekto nagusietako bat da, erromantxearekin eta friulierarekin batera. 40.000 hiztun inguru ditu Ladinia lurraldean, Italiako Dolomita mendietan; zehazki, Veneto eta Trentino-Adige Garaia eskualdeetan.

## Hiztunen geografia

Hiztunak Bellunoko probintzian (Veneto) eta Bolzano eta Trentoko probintzietan (Trentino-Adige Garaia) bizi dira, udalerri hauetan:
* Belluno:
** Livinallongo (it) / Fèdom (lld)
** Cortina d'Ampezzo/Anpëz
* Bolzano/Balsan:
** Urtijëi
** Santa Cristina Gherdëina
** Sëlva
** Badia
** Corvara
** La Val
** San Martin de Tor
** Mareo
* Trento (Val de Fascia):
** Canazei / Cianacei
** Campitello di Fassa / Ciampedèl
** Mazzin / Mazin
** Pozza di Fassa / Poza
** Vigo di Fassa / Vich
** Soraga
** Moena

## Erreferentziak

* ↑ Elhuyar gaztelania-euskara eta Labayru hiztegietan, ladino izenarekin ageri da.
* ↑ Munduko Hizkuntzen Amaraunean ladinera izenarekin ageri den arren, akatsa dirudi, Ladinia toponimotik ladiniera baita emaitza.

## Ikus, gainera

* Ladinia
* Italiako hizkuntzak
* Europako hizkuntza gutxituak

## Kanpo estekak

* Ladin Standard
* Ladin Institutua
* Ladinoa, Munduko Hizkuntzen Amaraunean
* Datuak: Q36202
* Multimedia: Ladin language / Q36202
# Ladinozko Wikipedia

Ladinozko Wikipedia Wikipediaren ladinozko edizioa da. 2005ean jarri zen abian, eta 2009ko urriaren hasieran 2.143 artikulu zituen eta Wikipedien zerrendan 155.a zen.

## Kanpo estekak

* Ladinozko Wikipedia
* Datuak: Q3756562
* Multimedia: Judaeo-Spanish Wikipedia / Q3756562
# Ladino (argipena)

Ladino izenak hainbat adiera du:
* Ladino (erretorromanieraren aldaera), Italiako Dolomiten eskualdeko hizkuntza gutxitua.
* Ladino edo judu-espainiera, hizkuntza erromantzea, judu sefardiek hitz egindakoa.
* Ladino komunitatea, Erdialdeko Amerikan (bereziki Guatemalan eta Chiapasen) gaztelaniaz mintzo den populazio mestizo edo jatorri indigenakoa.
# Ladis Galartza

    Artikulu hau Galartza III.ari buruzkoa da; haren semea (1990ean jaioa) gaitzat duena beste hau da: «Galartza VII.a»
Ladislao Galartza Etaio, pilota arloan Galartza III.a deituraz ezaguna (Baraibar, Nafarroa Garaia, 1960ko maiatzaren 13a) esku huskako pilotari profesional ohia da. Atzelari jokatzen zuen. Euskalduna da.
1978an Espainiako Gazte Txapelketako txapeldun bilakatu ondoren profesionaletan debutatu zuen. 23 urterekin esku huskako buruz buruko finala jokatzera ailegatu zen. Bost finaletara iritsi ostean, 1991n, azkenik, Retegi II.a garaituta buruz buruko txapel nagusia bereganatu zuen.
Bere garairik onenean jokalekuetan Eratsungo Aztia topatu izan ez balu, segur aski buruz buruko txapel kopurua handiagoa bereganatuko zukeen. Buruz Buruko Txapelketa Nagusian hainbeste finaletara iristeaz gainera, aipagarri dira lau eta erdikoan lortutako txapela eta bi txapeldunordetzak, eta binakakoan lortutako lau txapeldunordetzak.
Ladislao Galartzaren anaia Galartza V.a eta seme Galartza VII.a ere esku huskako pilotari profesional izatera heldu dira; 1998an eta 2009an debutatu zuten profesionaletan, hurrenez hurren, eta 2010ean utzi zion profesional izateari Galartza V.ak.

## Kirol lorpenak
### Buruz buruko finalak

| Urtea | Txapelduna | Txapeldunordea | Tantoak | Pilotalekua |
| 1983 | Retegi II.a | Galartza III.a | 22-16 | Atano III.a pilotalekua |
| 1984 | Retegi II.a | Galartza III.a | 22-21 | Atano III.a pilotalekua |
| 1985 | Retegi II.a | Galartza III.a | 22-13 | Atano III.a pilotalekua |
| 1988 | Retegi II.a | Galartza III.a | 22-09 | Atano III.a pilotalekua |
| 1991 | Galartza III.a | Retegi II.a | 22-15 | Atano III.a pilotalekua |
| 1992 | Galartza III.a | Retegi II.a | 22-12 | Atano III.a pilotalekua |
| 1993 | Retegi II.a | Galartza III.a | 22-19 | Atano III.a pilotalekua |

### Binakako finalak

| Urtea | Txapeldunak | Txapeldunordeak | Tantoak | Pilotalekua |
| 1984-85 | Bergara II.a - Martinikorena | Oreja III.a - Galartza III.a | 22-18 | Atano III.a pilotalekua |
| 1986-87 | Ladutxe - Tolosa | Alustiza - Galartza III.a | 22-14 | Atano III.a pilotalekua |
| 1990-91 | Retegi II.a - Arretxe | Salaberria - Galartza III.a | 22-19 | Atano III.a pilotalekua |
| 1992-93$^{(1)}$ | Etxaniz - Zezeaga | Urioraguena - Galartza III.a | 22-15 | Ogeta pilotalekua |
$^{(1)}$ 1992-93ko denboraldian Unidas-Reur eta Asegarce eskupilotako enpresen desadostasuna zela eta bi txapelketa jokatu ziren.

### Lau eta erdiko finalak

| Urtea | Txapelduna | Txapeldunordea | Tantoak | Pilotalekua |
| 1989 | Retegi II.a | Galartza III.a | 22-06 | Atano III.a pilotalekua |
| 1990 | Retegi II.a | Galartza III.a | 22-15 | Atano III.a pilotalekua |
| 1993 | Galartza III.a | Eugi | 22-07 | Bergarako pilotalekua |
* Datuak: Q4895085
# Ladis Galartza (argipena)

Ladis Galarza aita eta semea diren esku huskako bi pilotariren izen-abizenak dira:
* Ladislao Galartza Etaio (1960)
* Ladislao Galartza Lizartza (1990)
# Landerneau

Landerneau (bretainieraz: Landerne) Bretainiako Finistère departamenduko udalerria da, Bro Leon lurralde historikoan dagoena. 2013ko erroldaren arabera 15.443 biztanle ditu.

## Geografia

Bro Leon eta Bro Kernev lurralde historikoak banatzen dituen Élorn ibaiaren ertzean kokaturik dago, Bretainiaren mendebaldean. Brest hiritik 12 kilometro ekialdera dago.

## Historia

Erromatarren asentamendu bat izan zen bertan. Landerneau izenaren lehen aipamena ordea 1206koa da. Leongo jaurerriko parte zen. 1218an Daoulasko abadetxeak priorato bat ezarri zuen bertan eta 1336an San Julian ospitalea eraiki zen. 1363an Rohango bizkondeak eskuratu zuen.
Lihoaren industriari esker herriak garapen ekonomikoa izan zuen XVI eta XVII mendeetan. Morlaixen ondoren esportazio handienak zituen Bretainiako herria bihurtu zen. Honetaz gain Landerneauko kaia Brestekoaren gehigarri bihurtu zen. Merkataritza guzti honek hainbat familia burges aberastu zituen, Duthoya, Mazurier, Drezen eta Marguerite Mével besteak beste.
2011 urtean Europa Saria jaso zuen. Sari hau Europako idealak bultzatzen dituen herriari ematen dio Europako Kontseiluak.

## Kultura

Abuzturo Fête du bruit dans Landerneau jaialdia ospatzen da.

## Iruditegia

* Alde zaharra.
* Saint-Houardon eiza.
* Rohan zubia.
* Alde zaharra.

## Kanpo estekak

* Datuak: Q325946
* Multimedia: Landerneau / Q325946
# Landero y Coss (udalerria)

Landero y Coss Mexikoko udalerri bat da. Veracruz de Ignacio de la Llave estatuan kokatua dago. 2010ean 1.546 biztanle zituen 17,55 km²ko azaleran. Herriburua [[Landero y Coss (Landero y Coss)|Landero y Coss]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846402
* Multimedia: Landero y Coss / Q3846402
# Landeral

Landeral Guriezoko herria da, Kantabrian. Espainiako Estatistika Institutuaren arabera, 2008an 82 biztanle zituen.
Bertoko mendi baten tontorrean Erdi Aroko Elurretako Gure Amaren baseliza dago, non abuztuaren 5ean erromeria bat ospatzen duten.

## Erreferentziak

* ↑ Muñoyerro, Iñigo. (2013-10-16). «Un romería hasta la ermita de la Virgen de Las Nieves» El Correo.

## Kanpo estekak

* Datuak: Q5969897
# Landerd

Landerd (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 14.894 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9849
* Multimedia: Landerd / Q9849
# Lander Zurutuza Sunsundegi

Lander Zurutuza Sunsundegi (Usurbil, Gipuzkoa, 1966) euskal ikerlari eta idazlea da.
Lezo du bizileku 1967az geroztik. Historian lizentziaduna da Deustuko Unibertsitatean. Lezoko udal liburutegian egiten du lan. 2014an Lezoko Portua bloga sortu zuen, Joxe Luix Agirretxe eta Mikel Susperregi lezoarrekin batera, Lezoko historia eta ondarea ikusgarriago bihurtzeko xedez. Hatsaren Poesiako eta Maiatz aldizkariko kolaboratzailea da.

## Argitalpenak
### Liburuak

* Lezoko ibilbide pedagogikoak (Joxe Mikel Garmendia Etxandirekin elkarlanean, Lezoko Udala, 2005)
* Lezo airetik (1959-1970) (Lezoko Udala, 2010)
* Lezoko toponimia (Maiatz, 2019)

### Artikuluak

* Lezoandiko jaunaren hilketa (Bidasoako ikaskuntzen aldizkaria, 19, 1999, 77-84 or.)
* El Santo Cristo de Lezo y la comisión de Lope de Isasti (1605) (Bidasoako ikaskuntzen aldizkaria, 24, 2006, 559-626 or.)

## Erreferentziak

* ↑ Belategi, Hegoi. (2019-10-25). ««Lezoko historiaren pasarte asko biltzen ditu liburu honek»» Oarsoaldeko Hitza (Noiz kontsultatua: 2024-03-20).
* ↑ ««Liburutegien aukerekin txundituta gelditzen dira asko»» Berria 2017-09-08 (Noiz kontsultatua: 2024-03-20).
* ↑ Ikerne, Zarate(e)ko. (2015-06-12). «Hiru eskutitz, erbestearen lekuko» Oarsoaldeko Hitza (Noiz kontsultatua: 2024-03-20).
* ↑ (Frantsesez) «Présentation 29. aurkezpena – «Lezoko toponimia» de Lander ZURUTUZA SUNSUNDEGI aux éditions maiatz.en ZURUTUZA SUNSUNDEGIren «Lezoko toponimia»» SARAKO BILTZARRA 2020-07-06 (Noiz kontsultatua: 2024-03-20).
* ↑ lezokoportua. (2019-12-30). «Lander Zurutuza Sunsundegiren Lezoko Toponimia (Maiatz, 2019)» Lezoko Portua (Noiz kontsultatua: 2024-03-20).
* ↑ «Liburuak | Lezo.eus» lezo.eus (Noiz kontsultatua: 2024-03-20).
* ↑ «Liburuak | Lezo.eus» lezo.eus (Noiz kontsultatua: 2024-03-20).
* ↑ Belategi, Hegoi. (2019-10-26). «'Lezoko toponimia' liburua aurkeztu du Lander Zurutuzak» Oarsoaldeko Hitza (Noiz kontsultatua: 2024-03-20).
* ↑ Zurutuza Sunsundegi, Lander. (1999). «Lezoandiko jaunaren hilketa» Bidasoako ikaskuntzen aldizkaria = Boletín de estudios del Bidasoa = Révue d'Études de la Bidassoa (19): 77–84. ISSN 1575-6114. (Noiz kontsultatua: 2024-03-20).
* ↑ Zurutuza Sunsundegi, Lander. (2006). «El Santo Cristo de Lezo y la comisión de Lope de Isasti (1605)» Bidasoako ikaskuntzen aldizkaria = Boletín de estudios del Bidasoa = Révue d'Études de la Bidassoa (24): 559–626. ISSN 1575-6114. (Noiz kontsultatua: 2024-03-20).

## Kanpo estekak

* Lezoko Portua, Lezoar nortasunaren iparra bloga
* Datuak: Q125018716
# Lander konderria (Nevada)

Lander konderria (ingelesez: Lander County) Nevadako konderri bat da, Ameriketako Estatu Batuetan. Hiriburua Winnemucca da. 2010eko zentsuaren arabera 5.775 biztanle zituen, Lander kilometro koadroko azaleran.

## Geografia

Lander konderriak 14.295,41 kilometro koadro ditu. Horietatik 76,1 ura dira. Beste 14.219,31 lurra dira. Biztanleria dentsitatea 0,4 da.

## Demografia

2010eko zentsoan bizi ziren 5.775 pertsonetatik 5.478 txuriak edo hispanoak dira. Horietatik hispano edo latino kategorian 1.219 dira. 17 beltzak edo afroamerikarrak. 197 amerikar natiboak ziren eta 1 Hawaii edo Pazifikoko irletako natiboak. 20 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 62 pertsonek kokatzen zuten.

### Biztanleria piramidea
## Kanpo estekak

* Datuak: Q495349
* Multimedia: Lander County, Nevada / Q495349
# Landerneau kantonamendua

Landerneau kantonamendua Frantziako kantonamendu bat da. Finistère departamenduan dago, Bretainia (eskualdea) eskualdean. Guztira 9 udalerri ditu eta Landerneau da bere hiriburua.

## Kanpo estekak

* Datuak: Q1573052
* Multimedia: Canton de Landerneau / Q1573052
# Konstantino Paulovitx Errusiakoa

Konstantino Paulovitx edo Konstantino I.a Errusiakoa (errusieraz: Константи́н Па́влович; Tsarskoie Selo, San Petersburgoko Gobernatura Orokorra, 1779ko maiatzaren 8a/apirilaren 27a - Vitebsk, 1831ko ekainaren 27a/apirilaren 15a) errusiar duke handia izan zen. 1825eko abenduaren 1etik 26ra Konstantino I.a, Errusiako enperadorea bezala ezagutua izan zen.
Paulo I.a enperadorearen eta Maria Dorotea Württembergekoaren bigarren semea izan zen. Bere anaia Alexandro I.aren erregealdi gehienean oinordekoa izan zen. 1796an, Juliana Saxonia-Coburg-Saalfeldekoarekin ezkondu zen, eta gogor tratatu zuen.
Napoleondar Gerretan parte hartu zuen, eta Tilsiteko Hitzarmenaren ondoren Napoleonen miresle bihurtu zen.
Alexandro Anaiak Poloniako gobernadore izendatu zuen. eta han politika errepresiboa egin zuen.
1820ko martxoan Julianarekiko ezkontza deuseztatzea lortu zuen eta bi hilabete geroago Joanna Grudzińska kondesarekin ezkondu zen eta tronurako eskubideei uko egin zien.
Alexandro 1825eko abenduaren 1ean hil zen eta Konstantino enperadore izendatu zuten San Petersburgon. Konstantinok, ordea, abdikatu egin zuen Varsovian. Hori ezagutu zenean iraultza dekenbrista gertatu zen.
Konstantino Polonian geratu zen eta desadostasunak izan zituen bere anaia Nikolas I.arekin, enperadore berriarekin. 1830ean hilketa saiakera bat jasan zuen eta ondoren Azaroko altxamendua gertatu zen. Konstantino 1831n hil zen, koleraren ondorioz, Vitebsken, eta ezin izan zuen matxinadaren zapalketa ikusi.

## Iruditegia

* Juliana of Saxonia-Coburg-Saalfeldekoa printzesa edo Ana Fedorovna
* Joanna Grudzińska
* Konstantinoren errubloa, 1825

## Kanpo estekak

* Datuak: Q161106
* Multimedia: Constantine Pavlovich of Russia / Q161106
# Konstantino VI.a

Konstantino VI.a (grezieraz: Κωνσταντῖνος Ϛ΄, Kōnstantinos VI) (Konstantinopla, 771 – 797) 780-797 bitartean Bizantziar enperadorea izan zen.
Bederatzi urte zituela egin zuten enperadore eta bere ama Ireneren babespean agindu zuen 790ean ama guztiz baztertu zuen arte. Arabiarren eta bulgariarren aurkako gerrek ondoez handia sortu zuten Bizantzioko gudarosteetan eta, egoera horretaz baliatuta, errege-aulkitik kendu eta begiak zulatu zizkion amak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Lynda GARLAND: Constantine VI (780-797 A.D.) and Irene (797-802 A.D.) Roman-emperors.org
* Datuak: Q41661
* Multimedia: Konstantinos VI / Q41661
# Konstantino V.a

Konstantino V.a (grezieraz: Κωνσταντίνος Ε΄, Kōnstantinos V; 718 – 779ko irailaren 14a), 741-775 bitartean Bizantziar enperadorea izan zen. Hil ostean etsaiek Kopronimos (grezieraz: Κοπρώνυμος, Kopronymos, "Gorotz-izena") izen goitia eman zioten.
Leon III.a Isauriarra enperadorearen semea zen. Bulgariarrak eta Balkanetako eslaviarrak menderatu zituen, baina Ravenna hiria galdu zuen, lombardiarren aurkako guduan (750). Ikonoklasta porrokatua zen eta guztiz kondenatu zuen irudien gurtza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q41635
* Multimedia: Konstantinos V / Q41635